รัฐบาลไทย-ข่าวทำเนียบรัฐบาล-วธ. ชวนเปิดประสบการณ์ใหม่เที่ยวตลาดน้ำบนน้ำตก แห่งเดียวในประเทศไทย “ตลาดน้ำกลางป่ากวางโจว” 1 ในการยกระดับ 10 ตลาดบก 6 ตลาดน้ำ สืบสานวัฒนธรรมไทย
วันศุกร์ที่ 15 กันยายน 2566
วธ. ชวนเปิดประสบการณ์ใหม่เที่ยวตลาดน้ําบนน้ําตก แห่งเดียวในประเทศไทย “ตลาดน้ํากลางป่ากวางโจว” 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย
วธ. ชวนเปิดประสบการณ์ใหม่เที่ยวตลาดน้ําบนน้ําตก แห่งเดียวในประเทศไทย “ตลาดน้ํากลางป่ากวางโจว” 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย แชะภาพสุดเก๋กับเมนูสุดอร่อยบนกระบอกไม้ไผ่ ชมน้ําตก อุโมงค์ซุ้มไผ่ติดแอร์ นั่งแพไผ่สปาปลาชิลๆ
วธ. ชวนเปิดประสบการณ์ใหม่เที่ยวตลาดน้ําบนน้ําตก แห่งเดียวในประเทศไทย “ตลาดน้ํากลางป่ากวางโจว” 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย แชะภาพสุดเก๋กับเมนูสุดอร่อยบนกระบอกไม้ไผ่ ชมน้ําตก อุโมงค์ซุ้มไผ่ติดแอร์ นั่งแพไผ่สปาปลาชิลๆ หนุนกระตุ้นเศรษฐกิจ สร้างรายได้แก่ชุมชน
วันที่ 10 กันยายน 2566 นางโชติกา อัครกิจโสภากุล รองปลัดกระทรวงวัฒนธรรม เป็นประธานพิธีเปิดตัว ๑๐ ตลาดบก ๖ ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 “ตลาดน้ํากลางป่ากวางโจว” โดยมี นางวันเพ็ญ มังศรี รองผู้ว่าราชการจังหวัดเพชรบุรี นางวาสนา ไตรรัตน์ ผู้นําตลาดน้ํากลางป่ากวางโจว ผู้บริหารกระทรวงวัฒนธรรม วัฒนธรรมจังหวัด 10 จังหวัด ในพื้นที่ภาคตะวันตกและภาคกลาง ประธานสภาวัฒนธรรมจังหวัดเพชรบุรี หัวหน้าส่วนราชการ ผู้นําองค์กรปกครองส่วนท้องถิ่น แขกผู้มีเกียรติ และสื่อมวลชนเข้าร่วม ณ ตลาดน้ํากลางป่ากวางโจว อําเภอหนองหญ้าปล้อง จังหวัดเพชรบุรี โดยมีกิจกรรมประกอบด้วย การแสดงศิลปวัฒนธรรม ชื่อชุดการแสดง “หญ้าปล้องตระการ ตลาดน้ํากลางป่ากวางโจว” พิธีมอบเกียรติบัตรให้แก่ผู้สนับสนุนการขับเคลื่อนตลาดน้ําฯ เยี่ยมชมการสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT/CCPOT) และเยี่ยมชมตลาดน้ํากวางโจว
รองปลัดกระทรวงวัฒนธรรม กล่าวว่า กระทรวงวัฒนธรรม (วธ.) ปรับบทบาทสู่กระทรวงสังคมกึ่งเศรษฐกิจ สร้างความเข้มแข็งให้แก่ระบบเศรษฐกิจฐานรากของชุมชน มุ่งยกระดับตลาดน้ําให้เป็นแหล่งท่องเที่ยว พักผ่อนหย่อนใจของประชาชน เน้นการท่องเที่ยวเชิงสร้างสรรค์และวัฒนธรรม โดยในปี 2566 นี้ วธ. ได้ดําเนินโครงการคัดเลือก 10 ตลาดบก 6 ตลาดน้ํา สืบสานวัฒนธรรมไทย คัดเลือกตลาดน้ําที่มีความเข้มแข็งทั้งด้านสถานที่และชุมชน พร้อมร่วมมือร่วมใจพัฒนายกระดับตลาดน้ํา จํานวน 6 แห่ง ซึ่งนับว่าเป็นที่น่ายินดีอย่างยิ่งที่ ตลาดน้ํากลางป่ากวางโจว ตําบลยางน้ํากลัดเหนือ อําเภอหนองหญ้าปล้อง จังหวัดเพชรบุรีแห่งนี้ ได้รับการคัดเลือก เป็น 1 ใน 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 และขอขอบคุณหน่วยงาน องค์กรทุกภาคส่วน ที่ให้ความสําคัญและผลักดัน ในการขับเคลื่อนงานวัฒนธรรมในพื้นที่ จนประสบผลสําเร็จเป็นอย่างดี ขอชื่นชมและขอขอบคุณท่านผู้นํา ผู้ขับเคลื่อนตลาดน้ํา และชาวตลาดน้ํากลางป่ากวางโจว ที่ได้ร่วมแรง ร่วมใจ ในการขับเคลื่อนตลาดน้ําจนประสบผลสําเร็จ มีผลงานเป็นที่ประจักษ์ แสดงให้เห็นอย่างชัดเจนแล้วว่า ตลาดน้ํากรุงเก่าวัดท่าการ้อง มีผู้นําและเครือข่ายการทํางานที่เข้มแข็ง ชุมชนมีทุน ทางวัฒนธรรมที่เป็นตลาดน้ําที่ล้ําค่า มีสถานที่ท่องเที่ยวเชื่อมโยงที่หลากหลายน่าสนใจ คนในชุมชนมีความรัก สามัคคี อยู่ร่วมกันอย่างมีความสุข และมีความพร้อมในการต้อนรับนักท่องเที่ยว ผู้มาเยือนเป็นอย่างดี
รองผู้ว่าราชการจังหวัดเพชรบุรี กล่าวว่า จังหวัดเพชรบุรี อยู่ในชัยภูมิที่เหมาะสม เป็นแหล่งทรัพยากรทางธรรมชาติที่สําคัญของประเทศ และมีความหลากหลายทางชีวภาพสูงในลําดับต้น ๆ ของภูมิภาคเอเชีย ทําให้จังหวัดเพชรบุรีสามารถพัฒนาเมืองให้สอดรับกับแหล่งท่องเที่ยวต่าง ๆ ในพื้นที่ได้อย่างลงตัว ที่จะทําให้การท่องเที่ยวเป็นเครื่องมือสําคัญในการกระตุ้นเศรษฐกิจ เพื่อยกระดับรายได้ของประชาชนทุกระดับของเมือง โดยแหล่งท่องเที่ยวของจังหวัดเพชรบุรี มีความโดดเด่นได้รับความนิยมสูงจากภูผาสู่มหานที ซึ่งนับเป็นความโชคดี ของจังหวัดเพชรบุรี ที่ตลาดน้ํากลางป่ากวางโจว ได้รับเลือกเป็น 1 ใน 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 ของกระทรวงวัฒนธรรม อันจะเป็นการต่อยอดด้านการท่องเที่ยวของจังหวัดเพชรบุรีให้เกิดความยั่งยืนต่อไป
ทั้งนี้ กิจกรรมดังกล่าวเป็นไปตามประกาศกระทรวงวัฒนธรรม ได้คัดเลือกตลาดบกและตลาดน้ําส่งเสริมอัตลักษณ์ชุมชน อัตลักษณ์ไทย สู่เส้นทางท่องเที่ยวทางวัฒนธรรม : 10 ตลาดบก 6 ตลาดน้ํา สืบสานวัฒนธรรมไทย” ประจําปีงบประมาณ พ.ศ. 2566 โดยมีตลาดบกและตลาดน้ําที่ได้รับการคัดเลือกจํานวน 16 แห่ง ประกอบด้วย ตลาดบก 10 แห่ง ได้แก่ 1.ตลาดเก่าหัวตะเข้ กรุงเทพมหานคร 2.ตลาดคลองบางหลวง กรุงเทพมหานคร 3.ตลาดจีนชากแง้ว จังหวัดชลบุรี 4.ตลาดวัฒนธรรมชุมชนวัดศรีสุพรรณ จังหวัดเชียงใหม่ 5.ถนนคนเดินกาดข่วงเมืองน่าน จังหวัดน่าน 6.ตลาดสู้ศึกคึกคัก จังหวัดประจวบคีรีขันธ์ 7.ตลาดเชียงคาน เมืองสีสัน วัฒนธรรมริมโขง จังหวัดเลย 8.ตลาดริมน้ําคลองแดน (ชุมชนวิถีพุทธคลองแดน) จังหวัดสงขลา 9.ตลาดตรอกโรงยา (ถนนสั้น ตํานานยาว) จังหวัดอุทัยธานี 10.ตลาดเขมราษฎร์ธานี จังหวัดอุบลราชธานี ด้านตลาดน้ํา 6 แห่ง ได้แก่ 1.ตลาดน้ํากรุงเก่าวัดท่าการ้อง จังหวัดพระนครศรีอยุธยา 2.ตลาดน้ํากลางป่ากวางโจว จังหวัดเพชรบุรี 3.ตลาดน้ําเหล่าตั๊กลัก จังหวัดราชบุรี 4.ตลาดน้ําคลองแห จังหวัดสงขลา 5.ตลาดน้ําบางน้ําผึ้ง จังหวัดสมุทรปราการ 6.ตลาดน้ําอัมพวา จังหวัดสมุทรสงคราม โดยจะดําเนินการจัดพิธีเปิดตัว 10 ตลาดบก 6 ตลาดน้ําสืบสานวัฒนธรรมไทย ประจําปีงบประมาณ พ.ศ. 2566 ในช่วงเดือนกันยายน - พฤศจิกายน 2566 นี้ เพื่อยกระดับให้รู้จักในวงกว้าง เกิดการกระตุ้นเศรษฐกิจ สร้างอาชีพ สร้างรายได้ให้กับประชาชน จากการท่องเที่ยวเชิงสร้างสรรค์และวัฒนธรรม ผ่านตลาดบกและตลาดน้ํา
“ตลาดน้ํากวางโจว” เป็นตลาดน้ําที่ตั้งอยู่ในบริเวณบนป่าเขา ชื่อตลาดน้ํากวางโจว ชื่อกวางโจว เป็นภาษากะเหรี่ยง เป็นชื่อที่ตั้งเป็นมาจากตํานานของพื้นที่ ที่เมื่อก่อนบริเวณนี้มีกวางอยู่เป็นจํานวนมาก และ โจว มาจาก คําว่า ใหญ่ หรือพี่คนโต รวมความว่า พื้นที่ตรงนี้เป็นที่อยู่ของกวางตัวใหญ่ ในสมัยก่อน ตลาดน้ําแห่งนี้บริหารงานโดย กลุ่มวิสาหกิจชุมชน โดยน้อมนําโครงการพระราชดําริมาพลิกฟื้นผืนป่า และพัฒนาเป็นตลาดน้ํา เป็นตลาดน้ําที่ตั้งอยู่บนผืนป่าแห่งแรกของประเทศไทยและมีภูมิทัศน์ที่ร่มรื่น มีน้ําตก มีป่าที่มีความร่มรื่น ร่มเย็น อีกทั้งยังมีความเข้มแข็งของกลุ่มนักเรียน กลุ่มแม่บ้านพ่อบ้าน และกลุ่มชาติพันธุ์ ได้นําสินค้าและอาหารพื้นบ้านมาจําหน่าย เพิ่มลูกเล่นในการเสิร์ฟด้วยภาชนะที่ทําจากไม้ไผ่ที่เป็นเอกลักษณ์ของตลาดน้ําแห่งนี้ มีอาหารจากครัวชายป่า อร่อยยอดฮิต อิ่มง่าย สบายท้อง เช่น ส้มตําไม้ไผ่ยาว 1 เมตร เมี่ยงคํามอญในกระบอกไม่ไผ่ ห่อหมกทะเลย่าง ผัดไทยม้ง ยําปลาดุกฟูในใบตอง กุ้งและเปาะเปี๊ยะทอดในกาบกล้วย ขนมหม้อแกง ทองม้วนสดในกระบอกไม้ไผ่ และโรตีมะพร้าวอ่อน ด้านของฝากที่มาแล้วต้องซื้อกลับบ้าน อาทิ ไก่ทอดในกระบอกไม้ไผ่ ไข่นกกะทาในกาบกล้วย พิซซ่าเวียดนามในกระบอกไม้ไผ่ บ้าบิ่นในกระบอกไม้ไผ่ กุ้ยช่ายนึ่งในกระบอกไม้ไผ่ ทองม้วนสดในกระบอกไม้ไผ่ ขนมตาล ไข่ปิ้งบนหิน น้ําตาลสด และพืชผักสมุนไพร เป็นต้น นอกจากนี้นักท่องเที่ยวสามารถสัมผัสกับบรรยากาศท่ามกลางธรรมชาติของป่าไม้ ชมน้ําตกแก้มลิงทําตามแนวพระราชดําริ อุโมงค์ซุ้มไผ่ติดแอร์อุณภูมิ 25 องศา นั่งแพไผ่สปาปลา(นั่งฟรีทั้งวัน) ช้อป ชิม ของกินท้องถิ่น ราคาเยาว์ เล่นน้ํา (เล่นฟรีทั้งวัน) พายเรือเล่นชมธรรมชาติ ลําละ 30 บาท สักการะต้นไทรศักดิ์สิทธิ์ และให้อาหารกะรอก สําหรับผู้ที่สนใจตลาดน้ําแห่งนี้เปิดบริการทุกวันเสาร์ - อาทิตย์ และวันหยุดนักขัตฤกษ์ เวลา 09.30 - 17.00 น.